20/05/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Resolución 2015/9754, do 08/05/2015, pola que se convoca o proceso de elaboración da lista de aspirantes para a selección de persoal funcionario interino, posto de técnica/o de prevención de riscos laborais

Don Diego Calvo Pouso, Presidente da Deputación Provincial da Coruña Visto o expediente relativo á convocatoria do procedemento para elaborar a lista de aspirantes para a selección de persoal funcionario interino para o posto de Técnica/o de Prevención de Riscos Laborais (Grupo/Subgrupo A/A2), no que se acreditan os seguintes I.1.- Tendo en conta a necesidade urxente de cubrir un posto de Técnica/o de Prevención de Riscos Laborais, para a realización das funcións previstas na normativa vixente ao respecto, Lei 31/1995, do 8 de novembro, de Prevención de Riscos Laborais, e o seu regulamento, RD 35/1997, do 17 de xaneiro, procede a súa cobertura mediante o nomeamento dunha persoa interina ata que sexa cuberto polo procedemento regulamentario. I.2.- O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, que se levará a efecto de conformidade coas bases que rexerán a convocatoria pública do proceso selectivo necesario. II.1.- A Ley 37/1995 e o seu Regulamento, RD 35/1997, establecen a obrigatoriedade da prevención de riscos laborais en todos os ámbitos laborais, incluídas as Administracións Públicas, sinalando as actividades e funcións necesarias ao efecto. II.2.- O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación Convocar o procedemento de elaboración da lista de aspirantes para a selección de persoal funcionario interino para o posto de Técnica/o de Prevención de Riscos Laborais (Grupo/Subgrupo A/A2), que se rexerá polas Bases aprobadas ao efecto pola Xunta de Goberno do 30 de abril de 2015. BASES PARA ELABORAR A LISTA DE ASPIRANTES PARA A SELECCIÓN DE PERSOAL FUNCIONARIO INTERINO PARA O POSTO DE TÉCNICA/O DE PREVENCIÓN DE RISCOS LABORAIS (GRUPO/SUBGRUPO A2) Primeira.- As solicitudes para tomar parte no proceso deberán presentarse no modelo oficial que se falicitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web http://www.dicoruna.es/files/6214/1578/0652/solicitude-participacion-probas-seleccion-persoal-temporal.pdf, no prazo de 20 días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas), ademais dunha fotocopia simple do Documento Nacional de Identidade. Segunda.- Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relación de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Terceira.- Os tribunais constarán dun presidente, tres vogais funcionarios da Deputación e un secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. Os tribunais terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Cuarta.- Unha vez comezadas as probas selectivas e de conformidade coa normativa vixente, os anuncios de celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comezo, se se trata do mesmo exercicio, ou de vinte e catro, se se trata dun novo. Unha vez que conclúan os procesos selectivos, os tribunais formularán as súas propostas á Presidencia da Corporación, para aprobar as listas correspondentes. Quinta.- En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2008) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime xurídico das administracións públicas e do procedemento administrativo común. Requisitos: titulación de Licenciado Universitario, Diplomado Universitario ou Grado Universitario. Ademais, como mínimo dúas das especialidades recollidas no Anexo VI do RD 39/1997: Seguridade no Traballo; Hixiene Industrial; Ergonomía e Psicosocioloxía aplicada.1º Exercicio obrigatorio e eliminatorio: consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2º Exercicio obrigatorio e eliminatorio: consistirá no desenvolvemento dun suposto práctico relacionado coas función do posto e co contido do temario, mediante a elaboración dun informe con proposta de resolución, no tempo máximo dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para este exercicio, os aspirantes poderán facer uso en todo momento dos textos legais e das coleccións de xurisprudencia dos que acudan provistos (en formato papel e sen que conteñan comentarios), así como de calculadora.3º Exercicio obrigatorio e eliminatorio: consistirá na tradución dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Primeira. A cualificación será a de apto ou non apto. PARTE XERAL Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 3.- Réxime local español: clases de entidades locais. Organización provincial e competencias das provincias. Tema 4.- O procedemento administrativo: iniciación, ordenación, instrución e terminación. Tema 5.- A función pública local: dereitos e deberes. O orzamento das corporacións locais: elaboración, aprobación e execución. PARTE ESPECIFICA Tema 6.- A Lei 31/1995 de prevención de riscos laborais: Obxecto, ámbito de aplicación e definicións. Tema 7.- A Lei 31/1995 de prevención de riscos laborais: Política en materia de prevención de riscos para protexer a seguridade e saúde no traballo. Tema 8.- A Lei 31/1995 de prevención de riscos laborais: Dereitos e obrigacións. Principios da acción preventiva. Tema 9.- Real Decreto 39/1997 de aprobación do Regulamento dos Servizos de Prevención: Plan de prevención de riscos laborais, avaliación dos riscos e planificación da actividade preventiva. Tema 10.- Real Decreto 39/1997 de aprobación do Regulamento dos Servizos de Prevención: Organización de recursos para as actividades preventivas. Funcións e niveis de cualificación. Tema 11.- Vixilancia da saúde dos traballadores. Recoñecementos médicos. Educación sanitaria e promoción da saúde. Prestación de asistencia sanitaria e de primeiros auxilios. Tema 12.- Documentación da vixilancia da saúde. Protección dos traballadores especialmente sensibles. Protección da maternidade. Tema 13.- Control das condicións de traballo e da actividade dos traballadores. Inspeccións de seguridade. Controis ambientais. Observacións do traballo. Tema 14- Información, consulta e participación dos traballadores. Formación dos traballadores. Tema 15- Os delegados de prevención. O Comité de Seguridade e Saúde. Tema 16.- Os plans de autoprotección: Concepto e contido. Vixencia e revisión. Plan de actuación en emerxencias. A Coruña, 8 de maio de 2015 O Presidente O Secretario Diego Calvo Pouso José Luis Almau Supervía